
נזיקין - נזקי גוף,




לפי חוק הפיצויים לנפגעי תאונות דרכים,




התשל"ה – 1975. 

סכום התביעה: 
אינו ניתן להערכה – עד גובה סמכות בית המשפט 

        כתב תביעה

1. התובע, יליד 5.2.51, נפגע בשתי תאונות דרכים כפי שיפורט להלן:
התאונה הראשונה:
אירעה בתאריך 5.3.18, בשעה 19:20 או בסמוך לכך, ברחוב יוספטל 21, ברמלה, עת ירד התובע במדרגות אוטובוס קו 247, הנושא מ.ר. 73-034-52 החליק התבע ונפל במורד המדרגות (להלן: "התאונה הראשונה").
רצ"ב אישור משטרה ואישור תשלום בגין הנסיעה, מסומנים "1 - 2" ומהווים חלק בלתי נפרד מכתב התביעה.

התאונה השניה:
אירעה בתאריך 27.6.18, בשעה 13:30 או בסמוך לכך, ברחוב דני מס 5, ברמלה, עת ירד התובע מרכב הנושא מ.ר. 29-962-37, נתקעה רגלו של התובע בין המדרכה לרכב והתובע נפל ונחבל (להלן: "התאונה השניה").
רצ"ב אישור משטרה, מסומן "3" ומהווה חלק בלתי נפרד מכתב התביעה.

2. הנתבעת 1, היתה בכל הזמנים הרלבנטיים לתביעה זו בעלת הרכב, מסוג אוטובוס הנושא מ.ר.  73-034-52 ומתירת השימוש בו. 
3. הנתבעת 2, היתה בכל הזמנים הרלבנטיים לתביעה זו הנוהגת ו/או המשתמשת ברכב הנושא מ.ר. 29-962-37.
4. הנתבעת 3 הינה חברת ביטוח הפועלת כחוק בישראל, אשר ביטחה את השימוש ברכבים במועד התאונות (הראשונה והשניה), על פי הוראות פקודת ביטוח רכב מנועי (נוסח חדש) תש"ל – 1970.

         .
5. לאחר התאונה הראשונה טופל התובע במסגרת קופת החולים, נוכח כאבים בגב ובצלעות הופנה התובע לביצוע בדיקת הדמיה אשר שללה את החשד לשבר בצלעות והומלץ לו על נטילת משככי כאבים ומנוחה.
רצ"ב תעודות רפואיות, מסומנות "4 – 6" ומהוות חלק בלתי נפרד מכתב התביעה. .
6. התובע אשר המשיך לסבול מכאבים והגבלה בתנועות עמוד השדרה, טופל במסגרת קופת החולים ואף נאלץ לפנות לבית החולים נוכח הכאבים העזים. לאחר קבלת טיפול רפואי ראשוני שוחרר התובע לביתו בהמלצה להמשך מעקב רפואי, ביצוע טיפולי פיזיותרפיה, נטילת משככי כאבים ומנוחה.
רצ"ב תעודות רפואיות, מסומנות "7 – 15" ומהוות חלק בלתי נפרד מכתב התביעה.
7. התובע אשר המשיך לסבול מכאבים והגבלה בתנועות עמוד השדרה הופנה לביצוע בדיקת הדמיה אשר הדגימה ממצאים אובייקטיביים בעמוד השדרה והוא הופנה להמשך טיפול ומעקב רפואי.
.
רצ"ב תעודות רפואיות, מסומנות "16  - 22" ומהוות חלק בלתי נפרד מכתב התביעה.

8. בטרם החלים מתוצאות התאונה הראשונה נפגע התובע בתאונה השניה. 
9. לאחר התאונה השניה, משלא חלפו הכאבים ברגל ימין, פנה התובע לקופת החולים והופנה בדחיפות לבדיקת אורתופד אשר החליט על ביצוע בדיקת הדמיה שהדגימה קרע חלקי בשריר הסובך המדיאלי מימין והמטומה קטנה כלואה בין שרירי הסובך. התובע הופנה לביצוע טיפולי פיזיותרפיה, המשך מעקב רפואי ומנוחה.
רצ"ב תעודות רפואיות, מסומנות "23 - 27" ומהוות חלק בלתי נפרד מכתב התביעה.
10. לאחר התאונות ביצע התובע טיפולי פיזיותרפיה אינטנסיביים אשר לא השיגו את מטרותיהם במלואן והוא הופנה להמשך מעקב רפואי. התובע אשר המשיך לסבול מכאבים עזים והגבלה בתנועות עמוד השדרה הופנה לביצוע בדיקת MRI, למרפאת כאב ולקבלת טיפול תוך ורידי לשיכוך הכאב.
רצ"ב תעודות רפואיות, מסומנות "28 - 45" ומהוות חלק בלתי נפרד מכתב התביעה. .
11. מאז התאונות סובל התובע מכאבים ומהגבלה בתנועות הצוואר והגב, כאבים והגבלה בתנועות רגל וקרסול ימין, מקשיים בכיפוף, בכריעה, בישיבה, בעמידה ובהליכה ממושכות, מקשיים בהליכה, בהרמת משאות, בעליה וירידת מדרגות, בהליכה בשטחים שאינם מישוריים, מכאבים עזים ומשתקים, מקושי בהירדמות ושינה רציפה והטיפולים בו צפויים להימשך גם בעתיד.
12. התובע מוגבל מאז התאונה בביצוע פעולות יומיומיות שונות ובניהול משק ביתו, נזקק לעזרת הזולת ויזקק לה גם בעתיד.
13. מחמת מגבלותיו הנובעות מהתאונות נזקק התובע לשימוש מוגבר במוניות ולהסעות מיוחדות, ויזקק לכך גם בעתיד. 

14. להלן פירוט נזקי התובע:

1. נזק מיוחד:
1) הגריעה מכושר ההשתכרות בעבר -                                       50,000 ₪
2) עזרת הזולת בעבר -                                                              35,000 ₪
3) הוצאות רפואיות ופארה רפואיות ונסיעות לטיפולים בעבר -    25,000 ₪

4) הסעות מיוחדות ושימוש מוגבר במוניות בעבר-                       18,000 ₪
2. נזק כללי:

בית המשפט הנכבד מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
1) הגריעה מכושר ההשתכרות בעתיד, על פי מידת מוגבלותו התפקודית של התובע או לחילופין, בהתאם לשיעור נכותו הרפואית, לרבות הפסדים בתקופת הפנסיה.
2) עזרת הזולת בעתיד.

3) הוצאות רפואיות ופארה רפואיות ונסיעות לטיפולים בעתיד.

4) שימוש מוגבר במוניות בעתיד.
5) פיצוי בגין נזקיו הלא ממוניים של התובע.
15. הנתבעת 1 חייבת לפצות את התובע בגין התאונה הראשונה בהיותה הבעלים ו/או מתירת השימוש של הרכב.
16. הנתבעת 2 חייבת לפצות את התובעת בהיותה הנוהגת ו/או המשתמשת ברכב במעד התאונה השניה.
17. הנתבעת 3 חייבת לפצות את התובע בהיותה מבטחת השימוש ברכבים בעת שתי התאונות.
18. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

19. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעות 3.
אשר על כן, מתבקש בית המשפט הנכבד להזמין את הנתבעות לדין, ולחייבן לפצות את התובע כמפורט לעיל, בצירוף ריבית חוקית מרבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.

אריאל פרייברג, עו"ד
                                                                                                     ב"כ התובע 
